Държавен вестник, бр. 32, 2012 г., стр. 31

БРОЙ  32	
Д Ъ Р Ж А В Е Н  В Е С Т Н И К 	
СТР.  31  
Член 19
Договарящите се страни съдействат за 
развитие на взаимното сътрудничество между 
техните университети с цел подписване на 
договори за пряко сътрудничество. 
Член 20
Децата на служителите от дипломатически-
те и консулските представителства на догова-
рящите се страни се обучават без заплащане 
на такси в държавните и общинските средни 
училища и в държавните висши училища на 
приемащата страна до изтичане на мандата 
на техните родители. Студентите се обучават 
за придобиване на образователно-квалифика-
ционна степен „бакалавър“ или „магистър“ 
по всички специалности с изключение на 
специалностите по медицина и изкуство. 
Приемащата страна не изплаща стипендия и 
не осигурява настаняване в общежитие.
Член 21
Договарящите се страни, като изразяват за-
доволството си от откриването на специалност 
„Иранистика“ в Софийския университет „Св. 
Климент Охридски“, подкрепят създаването 
и укрепването на лекторат по литература, 
култура и история на другата страна в своите 
университети и ще проучат възможността за 
откриване на лекторат по български език в 
Техеранския университет.
Член 22
Договарящите се страни осигуряват не-
обходимите улеснения за участие на техни 
ученици в научни олимпиади, провеждани 
във всяка от двете страни.
Член 23
Министерството на образованието, мла-
дежта и науката на Република България и 
Министерството на младежта и спорта на 
Ислямска република Иран заявяват своята 
готовност за сътрудничество и обмяна на опит 
по въпроси, свързани с младежта. Механиз­
мът и подробностите по осъществяване на 
сътрудничества между двете страни ще бъдат 
взаимно обсъдени впоследствие.
Член 24
Двете страни насърчават сътрудничест-
вото между техните държавни архиви, като 
осъществяват размяна на информация и/или 
копия от документи, обмяна на опит и др. 
в съответствие с действащите нормативни 
уредби. Начинът на това сътрудничество се 
съгласува пряко между архивните админи-
страции на двете страни.
Раздел трети – Средства за масово  
осведомяване
Член 25
Договарящите се страни насърчават раз-
витието на сътрудничеството в областта на 
телевизията на основа на директните контакти.
Член 26
Договарящите се страни насърчават устано-
вяването на преки договорни отношения между 
Българското национално радио и съответната 
иранска радио организация, като формата 
и съдържанието на това сътрудничество ще 
бъдат уточнени от съответните организации.
Член 27
Българската телеграфна агенция (БТА) и 
Информационната агенция на Ислямска репуб­
лика Иран работят за установяване и разши-
ряване на връзките помежду си, като поставят 
акцент върху подписването на споразумение 
за взаимно професионално сътрудничество.
Член 28
Договарящите се страни създават необхо-
димите улеснения за обмен на публикации и 
уреждане на изложби на периодични издания 
в двете страни.
Член 29
Договарящите се страни си сътрудничат 
в обмена на информация и опит в областта 
на преподаването на журналистика и връзки 
с обществеността, за да проучат възмож-
ностите да си отпускат взаимно стипендии 
за образование и изследователска работа в 
тези области.
Раздел четвърти – Спорт 
Член 30
Договарящите се страни подчертават из-
пълнението на меморандума за разбирател-
ство между съответните спортни организации 
на двете страни, подписан на 2 юни 2004 г., 
което съответства на 13 хордад 1383 г. по мю-
сюлманския слънчев календар, и насърчават 
участието на свои представители в междуна-
родни турнири, спортни и младежки прояви, 
фестивали, семинари и срещи, провеждани в 
двете страни. Те поддържат взаимно своите 
кандидатури при избори на международни 
научни и спортни семинари.
Член 31
Договарящите се страни в периода на 
действие на тази програма си разменят 
информация и опит в областта на спорта. 
Обменът на треньори и спортисти се коорди-
нира от съответните спортни организации и 
спортните федерации, а финансовите условия 
и подробности по всеки отделен случай на 
трансфер се решават между спортните клубове 
и федерации.
Член 32
Договарящите се страни в периода на 
действие на тази програма насърчават сътруд-
ничеството между младежките и студентски-
те организации на двете страни и обменят 
информация, опит и експерти в области на 
взаимно съгласие.